HU Az Európai Unió Hivatalos Lapja C 221/5

A Bíróság (második tanács) 2010. június 24-i ítélete (a Tribunale di Treviso — Olaszország előzetes döntéshozatal iránti kérelme) — Luigi Pontini, Emanuele Rech, Dino Bonora, Giovanni Forato, Laura Forato, Adele Adami, Sinergie sas di Rech & C., Impresa individuale Forato Giovanni, Forato srl, Giglio srl, Impresa individuale Rech Emanuele, Ivo Colomberotto, Agenzia Veneta per i pagamenti in agricoltura — AVEPA, Agenzia per le Erogazioni in Agricoltura (AGEA), Agrirocca di Rech Emanuele, Asolat di Rech Emanuele & C. elleni büntetőeljárás

(C-375/08. sz. ügy) (1)

(Mezőgazdaság - Közös piacszervezés - Marha- és borjúhús - 1254/1999/EK rendelet - A hímivarú szarvasmarhákra vonatkozó különleges támogatásokkal és az extenzifikációs kifizetésekkel kapcsolatos közösségi pénzügyi támogatások - A támogatás nyújtásának feltételei - A gazdaság területén tartott állatok állománysűrűségének kiszámítása - A rendelkezésre álló „takarmánytermő terület” fogalma - 3887/92/EGK rendelet és 2419/2001/EK rendelet - Az egyes közösségi támogatási programok integrált igazgatási és ellenőrzési rendszere - A közösségi támogatások nyújtását a hasznosított takarmánytermő területek hasznosítását igazoló érvényes jogcímmel kapcsolatos dokumentum benyújtásától függővé tevő nemzeti szabályozás)

2010/C 221/06

Az eljárás nyelve: olasz

A kérdést előterjesztő bíróság

Tribunale di Treviso — Olaszország

Az alap-büntetőeljárás résztvevője

Luigi Pontini, Emanuele Rech, Dino Bonora, Giovanni Forato, Laura Forato, Adele Adami, Sinergie sas di Rech & C., Impresa individuale Forato Giovanni, Forato srl, Giglio srl, Impresa individuale Rech Emanuele, Ivo Colomberotto, Agenzia Veneta per i pagamenti in agricoltura — AVEPA, Agenzia per le Erogazioni in Agricoltura (AGEA), Agrirocca di Rech Emanuele, Asolat di Rech Emanuele & C.

Tárgy

Előzetes döntéshozatal iránti kérelem — Tribunale di Treviso — A marha- és borjúhús piacának közös szervezéséről szóló 1999. május 17-i 1254/1999/EK tanácsi rendelet (HL L 160., 21. o.; magyar nyelvű különkiadás 3. fejezet, 25. kötet, 339. o.) értelmezése — A „takarmánytermő-terület” fogalma — Nemzeti szabályozás, amely tulajdonosi jogcím hiányában a közösségi pénzügyi támogatások nyújtását a takarmánytermő-területek használatát igazoló érvényes jogcím bemutatásától teszi függővé.

Rendelkező rész

A közösségi szabályozás — és különösen a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendelet — a hímivarú szarvasmarhákra vonatkozó különös támogatásokra és az extenzifikációs kifizetésre irányuló valamely kérelem támogathatóságát nem teszi a támogatást kérelmezőnek az említett kérelem tárgyát képező takarmánytermő területekkel kapcsolatos használati jogát igazoló érvényes jogcímmel kapcsolatos dokumentum benyújtásától függővé. Mindazonáltal nem ellentétes a közösségi szabályozással az, ha a tagállamok nemzeti szabályozásukban az ilyen jogcímmel kapcsolatos dokumentum benyújtására irányuló kötelezettséget írnak elő, feltéve, hogy tiszteletben tartják a közösségi szabályozással elérni kívánt célkitűzéseket, valamint a közösségi jog általános elveit, különösen az arányosság elvét.

(1) HL C 327., 2008.12.20.